1、暮江吟
唐 白居易
一道残阳铺水中,半江瑟瑟半江红。
可怜九月初三夜,露似真珠月似弓。
忆长安·九月【作者】范灯 【朝代】唐代
忆长安,九月时,登高望见昆池。上苑初开露菊,
芳林正献霜梨。更想千门万户,月明砧杵参差。
闰九月九日独饮
唐 白居易
黄花丛畔绿尊前,犹有些些旧管弦。偶遇闰秋重九日,
东篱独酌一陶然。自从九月持斋戒,不醉重阳十五年。
九日登玄武山旅眺
唐 邵大震
九月九日望遥空,秋水秋天生夕风。
寒雁一向南去远,游人几度菊花丛。
庚午岁九日作
唐 齐己
门底秋苔嫩似蓝,此中消息兴何堪。乱离偷过九月九,
头尾算来三十三。云影半晴开梦泽,菊花微暖傍江潭。
故人今日在不在,胡雁背风飞向南。